section_heading: Povijest
paragraph_text: Prvi su put nastupili na javnoj pozornici 1998. nastupom na Dori (hrvatskom natjecanju za Pjesmu Eurovizije) pjesmom "Ako me ikad poželiš". Dvije godine kasnije ponovo nastupaju na Dori s pjesmom "Mala plaža" koju su napravili u suradnji s glazbenim producentom Fedorom Boićem. Nakon što je pjesma postala vrlo slušana u eteru hrvatskih radio postaja, započinju profesionalnu glazbenu karijeru, te u suradnji s Boićem snimaju svoj prvi album Digni me do neba koji je objavljen pod izdavačkom kućom Croatia Records. Čak osam singlova je skinuto s tog albuma, za koje su snimljeni videospotovi. Pjesmom "Kad si kraj mene" nastupili su 2000. godine na Hrvatskom radijskom festivalu, a godinu kasnije pjesmom "Da je bilo sve po mom" koja je ostvarila zapažen uspjeh.